CELEX: 
Language: bg
Date: 2017-03-29 00:00:00
Title: РЕГЛАМЕНТ (ЕС) .../... НА КОМИСИЯТА за изменение на приложение VI към Регламент (ЕО) № 1005/2009 на Европейския парламент и на Съвета относно вещества, които нарушават озоновия слой

РЕГЛАМЕНТ (ЕС) .../... НА КОМИСИЯТА
            
            
               от 29.3.2017 година
            
            
               за изменение на приложение VI към Регламент (ЕО) № 1005/2009 на Европейския парламент и на Съвета относно вещества, които нарушават озоновия слой
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕО) № 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой
                  1
               , и по-специално член 13, параграф 2 от него,
            
            
               като има предвид, че:
            
            
               (1)В приложение VI към Регламент (ЕО) № 1005/2009 са определени гранични дати, след които не следва да се използват халони в пожарогасители и противопожарни системи в „нови съоръжения“, включително в нови въздухоплавателни средства. Съгласно точка 2, подточка б) от приложение VI към Регламент (ЕО) № 1005/2009, определението за „нови съоръжения“ зависи от датата на подаване на искане за сертифициране на типа до съответния компетентен орган. 
            
            
               (2)От съображения за правна яснота и последователност при прилагането на Регламент (ЕО) № 1005/2009 е необходимо да се посочи в определението за „нови съоръжения“ в точка 2, подточка б) от приложение VI към Регламент (ЕО) № 1005/2009, че по отношение на въздухоплавателните средства искане за сертифициране на типа означава само искане за сертифициране на нов тип и не се отнася за искания за промени в съществуващо сертифициране на типа. Това би било също в съответствие с концепцията, използвана от Международната организация за гражданско въздухоплаване във връзка с нормите за халоните.
            
            
               (3)Поради това Регламент (ЕС) № 1005/2009 следва да бъде съответно изменен.
            
            
               (4)Мерките, предвидени в настоящия регламент, са в съответствие със становището на Комитета, създаден съгласно член 25, параграф 1 от Регламент (ЕО) № 1005/2009,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               В точка 2, подточка б) от приложение VI към Регламент (ЕО) № 1005/2009 се добавя следното второ изречение:
            
            
               „По отношение на въздухоплавателните средства подаване на искане за сертифициране на типа означава подаване на искане за сертифициране на нов тип въздухоплавателно средство.“
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
         
         
            
               Съставено в Брюксел на 29.3.2017 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  OВ L 286, 31.10.2009 г., стр. 1.